Menštruácia mešká
Meskaju mi moje dni, zatial iba dva dni ale nemam nijake priznaky pred ms, ktore bezne mavam. Su prosim aj nejake ine dovody meskania, ako tehotenstvo? Stres, fajcenie? Nemam ziadne priznaky,styk som ani nemala… iba ma boli trochu zaludok,moze to byt vsetko stres a uzkosti?
Dobrý deň,
ďakujeme za Vašu otázku.
Menštruačný cyklus trvá v priemere 28 dní, no u niektorých žien sa pohybuje v rozmädzí od 21 do 35 dní. Nastúpenie menštruácie o niekoľko dní neskôr ešte nemusí znamenať závažný problém. Meškanie menštruácie môže mať mnoho príčin, môže to byť prvým príznakom tehotenstva ale môže to spôsobovať aj hormonálna nerovnováha, stres, napätie, úzkosti, výkyvy hmotnosti, či vaginálna infekcia. Keď prežívate vysokú úroveň stresu a úzkosti, vaše telo uvoľňuje hormón známy ako kortizol, ktorý môže potlačiť reprodukčné hormóny. To môže viesť k anovulácii, čo znamená, že vaša menštruácia nepríde vtedy, keď by mala. V takomto prípade je vhodné si zabezpečiť dostatok oddychu, aby sa vaše telo dalo do poriadku a menštruácia sa upravila. Ak sa oneskorí o 5 dní a viac, je nevyhnutné vylúčiť tehotenstvo pomocou tehotenského testu v domácom prostredí alebo vyšetrením u lekára - gynekológa, ktorý ako jediný s istotou potvrdí/vylúči tehotenstvo.
Prajem pekný zvyšok dňa.
S pozdravom
Mgr. Emma Halás Haluščíková